# Major Ida

(Bp., 1920. jún. 22.– ): színésznő, előadóművésznő. Rózsahegyi Kálmán tanítványa, 1929–31-ben Lakner Artúr gyermekszínházának tagja. 1935-ben a Király Színház, 1937-ben az Arizona Mulató, 1939–44-ben a Pátria Hanglemezvállalat szerződtetett énekesnője. 1942–1949 között a Komédia Orfeum, 1945–49-ben a Pódium Kabaré, 1951–1960 között az Állami Bábszínház és a Kamara Varieté tagja. 1960–68-ban a televízió mesefilmjeinek (Futrinka utca: Böbe baba) szereplője. Számos külföldi turnén – USA, Dánia, Izrael – vett részt. Férje, Kellér Dezső halála után nem szerepelt többé színpadon.