# Donáth Péter

(Bp., 1938. júl. 16.– ): díszlet- és jelmeztervező. 1969-ben festőként kezdte pályáját, és avantgárd csoportokkal állított ki. 1970-től grafikusként könyveket, reklámokat is tervezett. 1975-től filmeket készített a Balázs Béla Stúdióban. 1976-tól színházi díszlet- és jelmeztervező, a kaposvári Csiky Gergely Színház tagja. Vendégként fővárosi – Játékszín – és vidéki – debreceni Csokonai, Szegedi Nemzeti és a pécsi Nyári – színházaknak is tervezett. Személyes hatású tereket, monumentális felületeket képez ki színpadain. Bp.-i és Novi Sad-i (1984) kiállításokon szerepelt. F.T. Spiró Gy.: A kert; Sh.: A vihar.