# Bertha István

(Varsány, 1884. márc. 20.–?): karmester, zeneszerző. Zenei tanulmányait Bellovics Imre, Aggházy Károly és Koessler János irányításával végezte. Kezdetben Lugoson és különböző pesti színházaknál, majd évekig a zürichi városi színháznál működött. Később a Nemzeti Színház karmestere és a Magyar Rádió szalonzenekarának vezetője volt. Chopin c. operettjét 1926-ban a Király Színház mutatta be.