# Ungváry János; Unghváry

(Losonc, 1763. nov. 28.–Erdőd, 1807. okt. 10.): színész, fordító. 1789-ben mérnöki diplomát szerzett Pesten. 1790-ben alapító tagja volt a pest-budai, első m. színtárs.-nak. Az okt. 25-i és 27-i első, hivatásos m. nyelvű előadáson Simai Kristóf Igazházi c. magyarított darabjában Fegyverneki szerepét játszotta. 1791-ben végleg elhagyta a társ.-ot és a színészvilágot. 1798-ban a Károlyiak uradalmi mérnöke lett. A repertoárt öt, németből készült drámafordításával gyarapította.