# Vágó Géza

(Nagyvárad, 1882–?): színész, rendező, színházigazgató. 1902-ben kezdte pályáját Deák Péter társ.-ában. 1904-től 1906-ig a Népszínházban játszott. 1907–1909 között az Intim Színház, 1912–13-ban a Vígszínkör ig.-ja volt. 1915-ben alkalmi társ.-tal Bécsben játszott, 1916 ápr.-ában a bécsi Max und Moritz Kabarét bérelte. 1916 máj.-ában a Budapesti Színházban szerepelt. 1922–1924 között a Blaha Lujza Színház rend.-je volt. Ezután külföldre ment. 1940–1944 között az OMIKE Művészakció foglalkoztatta. Komikus szerepeket kapott. Írt színműveket, paródiákat, filmforgatókönyveket, némafilmeket is rendezett. F.Sz. Bastian (Martos F.: A granadai vőlegény); Izidor (Guthi S.: Smollen Tóni). F.R. Huszka J.: Lili bárónő; Offenbach: Szép Heléna; Bataille: A balga szűz. F.M. Kukorica Jónás (Mérei A.-lal, 1905); Négy a kislány (Tábori E.-lel, zene: Barna I., 1915); Lavotta szerelme (zene. Barna I., 1917).