# Wohl Katalin

(Szatmár, 1930. jan. 12.– ): színésznő. 1953-ban végezte el a kolozsvári Színművészeti Akadémiát. 1953–1956 között a Harag György vezette nagybányai színház tagja volt. 1957 óta Izraelben él, ahol a héber nyelvű – jeruzsálemi, haifai, tel-avivi – színházakban játszott Bat Shavá Noám néven. A Habima színház számára színpadra alkalmazta az erdélyi származású Földes Mária Séta c. könyvét. Magyar nyelven önálló irodalmi esteket tartott, pl. 1977-ben Ady-műsort adott elő.