# Színpad

(1935. jan.–1937. márc.): a Szegedi Fiatalok Művészeti Kollégiumának Szegeden megjelent színháztudományi szemléje. Szerkesztői Hont Ferenc, Staud Géza voltak. Színházi és filmkritikái mellett közleményei színháztörténettel (Pukánszkyné Kádár Jolán, Zádor Anna írásai), színházelmélettel, színházesztétikával (Benedek Marcell, Németh Antal írásai), táncelmélettel (Rabinovszky Máriusz írásai) foglalkoztak. 1937-ben a Magyar Színháztudományi és Színpadművészeti Társaság lapja lett. – Ir. Makkai L.: Új magyar lapszemle (1935).