# Somogyi Sándor

(?–Eger, 1848. jan. 1.): színész, színigazgató. 1833-ban a kassai társ.-tal érkezett Budára. 1837-ig volt a Várszínház tagja. A Pesti Magyar Színházban 1837–1839 között játszott, ezután vándorszínész. Kassa, Nagyvárad, Kolozsvár, Debrecen, Miskolc, Eger voltak pályájának főbb állomásai. A Nemzeti Színházban vendégként lépett fel 1843-ban. 1845-től több ízben volt ig. Két, német nyelvből készült drámafordítása nyomtatásban is megjelent. Komikus szerepeket játszott, de képzett hangja révén operákban és zenés bohózatokban is fellépett. F.Sz. Flottiberg (Cuno: Benjamin Lengyelországban); Gróf Elemir (Kisfaludy K.: Csalódások); Fiorillo (Rossini: A szevillai borbély); Zajtay István (Gaál J.: A peleskei nótárius); Cérna (Nestroy: Lumpáci vagabundus); Bányai (Holberg–Balog I.: A politikus csizmadia).