# Báthory-Románcsik Mihály

(Nagyvárad, 1853. nov. 27.–Léva, 1888. jan. 19.): színész, szakíró. 1872-ben kezdte pályáját. 1875-től 1878-ig, majd 1881-től két évadon át a Népszínház tagja, közben és előtte Krecsányi Ignác társulatában volt (1875, 1879–80). 1878-ban szerkesztette a Színi Lapok c. folyóiratot Pesten, majd pedig (1879-től) a Színházi Közlöny c. szaklapot Kassán. Több színpadi művet is írt. F.M. Elbeszélések, rajzok és kalandok a magyar színészéletből és a társadalom köréből (Kassa, 1882); Magyar színészek és színésznők életrajzai (Kassa, 1883).

M.A. 1872: Timár János; 1873: Csóka Sándor; 1874: Nyéki János; 1884: Komlóssy József; 1885: Gerőfy Andor; 1888: Bokody Antalné.