# Németh Anna

(Kolozsvár, 1908. febr. 19.–?, 1990. márc. 7.): énekesnő (alt). Énektanulmányait a Nemzeti Zenedében végezte, 1935–37-ben az Operaház női karának tagja, 1937–1964 között magánénekesnője volt. Az Operaházban Erdaként debütált (Wagner: A Rajna kincse). A m. operajátszás történetének egyik legszebb alt hangjával bírt. Vendégszerepelt Bécsben és Csehszlovákiában is. F.Sz. Azucena (Verdi: A trubadúr); Márfa (Muszorgszkij: Hovanscsina); Carmen (Bizet); Ulrica (Verdi: Az álarcosbál).