# Papp János

(Somogytarnóca, 1948. aug. 4.– ): színész. 1970-ben végezte el a SzAk-t és a Szegedi Nemzeti Színházhoz szerződött. 1971–1977 között a Madách Színház, 1977–80-ban a veszprémi Petőfi Színház tagja volt. Hét évig ismét a Madách Színházban szerepelt, majd egy évig szabadfoglalkozású volt. 1988–91-ben a győri Kisfaludy Színház művésze. 1991 óta szabadfoglalkozású művész. Rendszeresen vendégszerepel a komáromi Jókai Színházban. Drámai főszerepeket és karakterfigurákat egyaránt sikeresen játszik. F.Sz. Ferdinánd (Schiller: Ármány és szerelem); Eilif (Brecht: Kurázsi mama); Macbeth (Sh.); Petruchio (Sh.: A makrancos hölgy); Trigorin (Csehov: Sirály); János (Márai S.: A kassai polgárok); Perella Raymond (Illyés Gy.: Tiszták). Előadóestjei: Kétféle boldogság (1972); Ikercsillagok (1983); Ember voltam, csak gyarlóság létem fényes bélyege (Berzsenyi-est, 1987).

PAPP JÁNOS – A főlovászmester (Szabó M.: A csata)