# Körtvélyes Géza

(Bp., 1926. febr. 7.– ): tánctörténész, kritikus. Tanulmányait az Eötvös Loránd Tudományegyetem Bölcsészettudományi Karának filozófia szakán végezte 1945–1950 között. 1962-ben a filozófiai tudományok kandidátusa lett, 1989-ben a zenetudományok doktora. 1950–1955 között a Népművészeti Intézet csoportvezetője. 1955-től 1985-ig a Magyar Táncművészek Szövetségének titkára, majd főtitkára. Az 1960–70-es években a SzAk, valamint az ÁBI tanára, tánctörténetet és esztétikát tanít. 1964–1976 között a Muzsika c. újság táncrovatának vezetője. 1964–73-ban a Magyar Nemzet, 1979–1989 között a Népszabadság táncművészeti kritikusa. Kritikái, tanulmányai még a Táncművészeti Értesítő, a Tánctudományi Tanulmányok és a Táncművészet évfolyamaiban jelentek meg. Szakszerkesztője a Koegler-féle Balettlexikon mo.-i kiadásának (1977). Erkel Ferenc-díjas (1980). F.M. A csodálatos mandarin az Operaházban (1961); A modern táncművészet útján (1970); Budapesti Balett I–II. (1971–1981).