# Sívó Mária

(Paks, 1910. dec. 24.–Bp., 1985. szept. 10.): színésznő. 1936–1938 között Horváth Árpád társ.-ában Debrecenben kezdte pályáját. 1938–39-ben a Magyar és az Andrássy Színház tagja volt. 1939-ben Bánky Róbert, 1940-ben Putnik Bálint társ.-ában, 1941–1943 között Kolozsvárott, 1943-tól 1949-ig a Víg- és a Pesti, 1946-ban a Művész Színházban szerepelt. 1949-től haláláig a Nemzeti Színházban működött. Pályája kezdetén naiva-, később jellemszerepeket kapott. F.Sz. Gina (Ibsen: A vadkacsa); Anna (Gorkij: Éjjeli menedékhely); Violetta (Molnár F.: A császár); Gizi (Örkény I.: Sötét galamb); Málcsi néni (Móricz Zs.: Nem élhetek muzsikaszó nélkül).