# Szombathely színészete

1818-ban tartottak először hivatásos színjátszók előadást a Szarvas Vendéglőben. 1819-ben Kilényi Dávid társ.-a kereste fel a várost, majd több vándortárs. is szerepelt itt. 1850-ben épült az első nyári színkör. 1864-ben megszületett az állandó színház megteremtésének eszméje, de az építésre kijelölt telken 1865-ben ismét csak nyári színkör épült. A Hauszmann Alajos tervei szerint készült, 500 férőhelyes állandó színház 1880. aug. 9-én nyílt meg, s 1907-ig működött. 1926-ban egybeépítették a Városháza épületével. 1944-ben bombatalálat érte. 1909-ben emelték a nyári színkört, amely 1911-ben leégett. Az 1912-ben ideiglenesen épült nyári játszóhelyet az 1914-ben megnyílt Szombathelyi Nyári Színház váltotta fel, ahol 1926-ig tartottak előadásokat. A téli évadban 1949-ig a Kultúrházban, az Iparosházban, a Kovács Szálló színháztermében játszottak stagione- és a kerületi rendszerben a városba beosztott társ.-ok.