# Magyar Színészek Szabad Szakszervezete

(1945–1949): 1945. máj. 6-án alakult szervezet, amely a színházakban foglalkoztatottak (színészek, dramaturgok, színpadi énekesek, rendezők, díszlet- és jelmeztervezők, tisztviselők) érdekképviseletét látta el. Elnöke Abonyi Géza (1945–1949), Rátkai Márton (1949–1950), főtitkára Staud Géza (1945–1948) és Jákó Pál (1948–1950) volt. Feladata a munkavállalói érdekvédelmen kívül a háború utáni igazolások lebonyolítása, az ig.-i engedélyek véleményezése volt. 1950. febr.-ban beolvadt a Művészeti Dolgozók Szakszervezetébe.