# súgó

a színtársulatok állandó alkalmazottja, aki az előadás szöveg- és játékbiztonságát szolgálja. A 18. sz. óta a súgólyukban ül, a súgópéldányból követi az előadást, és a színész memóriáját segítve „felad”, azaz előmond minden fontosabb szót a szereplőknek. Feladatának elvégzéséhez részt vesz a próbafolyamatban is. Szerepe a vándorszínészet idején nagyobb volt a mainál. A kevés próbával játszott produkciókban teljes szöveget kellett súgnia. A 18–19. sz.-ban munkaköréhez tartozott a zsebkönyv szerkesztése és kiadása is.