# Csavlek Etelka

(Bp., 1947. máj. 29.– ): énekesnő (szoprán). Diplomáját 1970-ben szerezte az Iparművészeti Főiskolán, kerámia szakon. Énektanulmányait magánúton, Pauk Anna irányításával folytatta. 1983-tól az Operaház magánénekese. 1988-ban Liszt Ferenc-díjjal tüntették ki. Közreműködött több m. mű ősbemutatóján. Oratóriuménekesként is elismert. F.Sz. Grófnő (Mozart: Figaro házassága); Giselda (Verdi: A lombardok); Anna (Donizetti: Anna Bolena); Erzsébet (Wagner: Tannhäuser); Melinda (Erkel F.: Bánk bán); Rosalinda (ifj. J. Strauss: A denevér).