# Gyenes Lenke

(Kiskunfélegyháza, 1928. ápr. 5.– ): tanár, bábművész. 1951-től 1975-ig énektanár, 1975–1983 között a Fővárosi Tanács művészeti főelőadója volt. Tanárként bábcsoportokat vezetett. Sikeres műsoraik zenei anyagát Kodály Zoltán műveiből és a folklór dalkincséből merítette: Görög Ilona (1965), Mátrai tükrös (1966). A Békéscsabai Nemzetközi Bábfesztiválon e két előadással első díjat nyertek. 1979-ben UNIMA díszoklevéllel tüntették ki. Könyvei: Bábos szakpróba (1971); Játék-egészség (1973).