# Salat Lehel

(Csíkszereda, 1959. júl. 26.– ): színész, rendező. 1983-ban a marosvásárhelyi Szentgyörgyi István Színművészeti Intézetben végzett, majd Kolozsvárra került. 1983–87-ben az Állami Magyar Opera tagja. 1987-ben átszerződik az Állami Magyar Színházhoz. A 80-as években végzett színésznemzedék egyik legsokoldalúbb, legígéretesebb színésze. Művészetében intellektuális érdeklődése bensőséggel, szuggesztivitással és kitűnő mozgáskultúrával párosul. Rendezéssel is foglalkozik. F.Sz. Miska (Szirmai A.: Mágnás Miska); Bóni (Kálmán I.: A csárdáskirálynő); Csongor (Vörösmarty M.: Csongor és Tünde); Bábu (Ionesco: A kopasz énekesnő); Srác (Spiró Gy.: Csirkefej). F.R. Pinero: A rendőrbíró.