# Kótsi Katalin

(?–?): színésznő. Kótsi Patkó János és Fejér Rozália leánya. 1803-ban gyermekszínész a kolozsvári társ.-nál. Apjával együtt szerződött 1813–14-ben és 1821–1824 között. 1822. dec.-ben Kolozsvárott rövid időtartamú házasságot kötött Farkas József színésszel. Pályájáról és életéről későbbi adataink nincsenek. Egy 1835-ből származó magánlevele szerint akkor nevelőnő volt Bukarestben. Szenvedélyes fiatal hősnőket játszott. Drámát írt Hunyadi Lászlóról. F.Sz. Júlia (Sh.: Rómeó és Júlia); Adelhaid (Schröder: Salisbury Adelhaid); Gianetta (?: Gianetta San Fiorenzo).