# Adorján Berta; Weisz

(Nagyvárad, 1864. febr. 8.–Bp., 1942. júl. 9.): színésznő. 1883-ban végezte el a SzAk-t és a Nemzeti Színházhoz szerződött. Az ember tragédiája bemutató előadásán ő volt a harmadik arkangyal megszemélyesítője. 1884-ben feleségül ment Paulay Edéhez és visszavonult a szerepléstől. Férje 1894-ben bekövetkezett halála után leányának, Paulay Erzsinek keresztapja, Jókai Mór bizottságot szervezett az özvegy nehéz anyagi helyzetének rendezésére. Adorján Berta ezután is szoros kapcsolatot tartott fenn a Jókai- és a Feszty-családdal. 1895-től 1914-ig ismét a Nemzeti Színház tagja volt. 1896-tól állandó vendégként lépett fel Aradon, 1899-ben pedig Somogyi Károly társ.-ában is játszott. F.Sz. Özv. Wiesnerné (Hauptmann: Crampton mester); Cora (Belot: A 47-ik cikk).