# Reich Irma

(Krivoklát, 1859. márc. 14.–Prága, 1930. júl. 5.): énekesnő (szoprán). A prágai Nemzeti Színház tagjaként 1883–84-ben lépett fel a Nemzeti Színházban Bp.-en, majd az Operaház szerződtette. 1886-ban párizsi tanulmányútja után 1888-ig tagként, később vendégként énekelt itt. 1893 után visszatért Prágába. Az első Elza (Wagner: Lohengrin) és Traviata (Verdi) volt a pesti operaszínpadon. Carmen szerepét (Bizet) is sikerrel énekelte. Játéka kiemelkedő volt. F.Sz. Mignon (Thomas). Könyve: Mein Kind, wär’ ich Kőnig (önéletírásmű, 1880).