# László Sándor

(Törökkanizsa, 1961. jan. 23.– ): színész. Virág Mihály osztályában végzett az újvidéki Művészeti Akadémia színésztagozatán 1985-ben. 1984-től az Újvidéki Rádió szerződtette színészegy.-ébe, majd 1989-től 1991-ig az Újvidéki Színház tagja volt, innen a szolnoki Szigligeti Színházhoz szerződött. Drámai epizódszerepeket játszik. F.Sz. Gyulai (Kopeczky L.: Kádár Kata); Kalmár (Vörösmarty M.: Csongor és Tünde); Billing (Ibsen: A nép ellensége); Tanító (Frisch: Andorra); Andres (Büchner: Woyzeck); Menato (Ruzante: A csapodár madárka).