# Major Pál

(Vásárosnamény, 1927. nov. 19.–Kecskemét, 1985. ápr. 1.): színész. Amatőrként kezdte pályáját. 1947-től egy vándorszíntárs.-hoz szerződött. Játszott Hajdúnánáson, Hajdúböszörményben, Körmenden, Mosonmagyaróvárott. 1948–49-ben letette a Magyar Színészek Szakszervezetének minősítő vizsgáját. 1947–48-ban Horváth Gyula társ.-ában szerepelt Győrött és Sopronban. Rövid ideig statisztaként az Operaházban, epizódszerepben a Belvárosi Színházban játszott. Ezután a debreceni színház, 1960-tól 1985-ig, haláláig a kecskeméti Katona József Színház tagja volt. 1985-ben érdemes művész díjat kapott. Naturburs szerepkörben és epizodistaként aratott sikert. F.Sz. Aljosa (Gorkij: Éjjeli menedékhely); Balthazár (Sh.: Rómeó és Júlia); Kurrah (Vörösmarty M.: Csongor és Tünde); Rosencrantz (Sh.: Hamlet); Duval (ifj. Dumas: A kaméliás hölgy); Simon bán (Katona J.: Bánk bán).