# Uri István

(Debrecen, 1945. júl. 3.– ): színész. A SzAk elvégzése után 1967–71-ben a Madách Színház tagja volt. Három-három évadot játszott Kecskeméten és a Budapesti Gyermekszínházban. 1977-től a győri Kisfaludy Színház művésze, majd az 1987–88-as évadban a Jurta Színházba szerződött. Ma ismét a győri színház tagja. Főként epizód- és karakterszerepeket játszik. 1984-ben Jászai Mari-díjat kapott. F.Sz. Csacsinszky Pál (Szép E.: Lila ákác); Malvolio (Sh.: Vízkereszt).