# Kövérné Komlóssy Ida

(Székesfehérvár, 1825–Bp., 1893. szept. 11.): színésznő, fordító. Komlóssy Ferenc és Czégényi Erzsébet leánya. 1834-től volt gyermekszínész apja társ.-ánál, elsősorban táncaival aratott sikert. 1838–39-ben vendégművész a Pesti Magyar, 1844-ben a Nemzeti Színházban. 1845–1863 között a színház tagja. Több alkalommal tett európai tanulmányutat. 1861-től volt Kövér Lajos író felesége, 1863-ban, férje halála után visszavonult. Németből és francia nyelvből két színművet fordított, Grillparzer és Scribe munkáit. Naivákat és fiatal hősnóket játszott. F.Sz. Parthenia (Halm: A vadon fia); Cordelia (Sh.: Lear király); Blanche (Hugo: A király mulat); Anna (Scribe: Egy pohár víz); Elisa (Beecher-Stowe–Dumanoir–D’Ennery: Tamás bátya kunyhója); Virányiné (Kövér: Csak kitartás); Jane Eyre (Brontë–Birch–Pfeiffer: Lowoodi árva).