# Ruttkay György; Rothauser Miksa

(Vác, 1863. szept. 25.–Bp., 1913. júl. 19.): író, újságíró. Bp.-en és Bécsben végezte tanulmányait. 1881-ben a Neues Pester Journal munkatársa lett. 1890-től a Pester Lloyd tárcaírója, majd színikritikusa volt. Számos színpadi művet írt, németre fordított több egykorú m. drámát és regényt. Tagja volt a Nemzeti Színház drámabíráló bizottságának. Drámái: Holtomiglan (1896); Sötétség (1903); Vénusz (1906); Az első és a második (1913).