# Madaras Vilma

(Bp., 1920. jan. 13.– ): színésznő. Az Országos Színészegyesület Színészképző Iskolájában végzett 1939-ben. 1948-ban tánctanári diplomát is szerzett. 1938-tól vidéki társ.-okban szerepelt. 1943–51-ben számos fővárosi színházban lépett fel. 1951-től a Vidám Színpad művésznője volt. Szubrettként indult, majd prózai szerepek következtek. Kiváló komikai képesség, tánctudás, robbanó temperamentum, kitűnő énektudás jellemzi. F.Sz. Arzéna (ifj. J. Strauss: A cigánybáró); Françoise (Deval: Francia szobalány); Riquette (Ábrahám P.: Viktória); Sárkányné (Molnár F.–Kellér D.: A doktor úr); Ilma (Vörösmarty M.: Csongor és Tünde); Boriska (Kállai I.: Majd a papa).