# Géczi József

(Abony, 1935. júl. 11.– ): színész, táncdalénekes. Elektroműszerészként dolgozott, s ezzel párhuzamosan végezte a konzervatóriumot. 1963. ápr. 6-án debütált táncdalénekesként a Bartók Teremben. Egy évig a Fővárosi Operettszínház stúdiósa volt. 1965-ben a Miskolci Nemzeti Színházhoz szerződött, 1967-től 1973-ig a debreceni Csokonai Színházban játszott, az 1970–71-es miskolci évad kivételével. Az ezt követő három évet a kecskeméti Katona József Színházban töltötte, majd ismét hármat Debrecenben. 1979 óta a Békés Megyei Jókai Színház tagja. F.Sz. Kukorica Jancsi (Kacsoh P.: János vitéz); Carlo (Horváth J.: Péntek Rézi); Sándor Móric (Kálmán I.: Ördöglovas).