# Szabó Antal

(Szatmár, 1845–Bp., 1913. szept. 6.): színész, igazgató, rendező. 1866-ban lépett hivatásos színpadra Szilágyi Béla társulatánál Marosvásárhelyen. Kilencévi vidéki színészet után 1875–83-ban igazgatóként működött, alföldi és erdélyi városokat látogatott. Majd ismét vidéki vándorévek következtek; jellem- és cselszövőszerepeket, szerelmes hősöket játszott. 1887-től 1907-ig a Népszínház tagja volt. F.Sz. Gonosz Pista (Tóth E.: A falu rossza); Balogh Imre (Rákosi T.: Éjjel az erdőn); Mogor, huszárkapitány (Vahot I.: Huszárcsíny).

M.A. 1869–70: Marosvásárhely; 1870–72, ill. 1874–75 tele: Szabadka; 1872–74 tele: Székesfehérvár; 1883: Mosonyi Károly, Mándoky Béla (Szabadka); 1884–87: Krecsányi Ignác; 1886: Aradi Gerő (Szeged). Igazgatóként: 1875: Zenta, Nagyszalonta, Orsova, Mezőtúr, Törökszentmiklós; 1876: Karcag, Törökszentmiklós, Szolnok, Abony, Sárrét; 1877: Nagyszalonta, Szolnok, Hódmezővásárhely; 1878: Orosháza, Hódmezővásárhely; 1879: Déva, Nagyenyed, Torda, Gyulafehérvár; 1880: Dicsőszentmárton, Déva; 1881: Torda, Bánfihunyad, Csucsa, Nagyenyed; 1882: Törökszentmiklós.