# Timár János; Nepomuk

(Várpalota, 1836–Nyíregyháza, 1876. jún. 4.): operett-buffó. 1852-ben Szőllősy–Szuper társ.-ában találjuk először. Legnagyobb sikereit Latabár Endre és Molnár György társ.-aiban, ill. a Budai Népszínházban érte el. A vidéki színészet egyik legkitűnőbb bonvivánja volt. Sikeresen próbálkozott a rendezéssel is. 1869–70-ben és 1872-ben az Alföldön mint igazgató működött. F.Sz. Bum-bum tábornok (Offenbach: Gerolsteini nagyhercegnő); Sugár (Bayard–Théaulon: Az aggszínész és leánya).

M.A. 1854–55: Szeged; 1856: Szeged; 1857–58: Arad; 1858–59: Nagyvárad, Pécs, Kassa, Várad; 1859–60: Arad; 1861: Debrecen; 1862: Arad, Nagyvárad; 1862–64: Kassa, Arad, Szeged, Balatonfüred; 1865–66: Székesfehérvár; 1866: Sopron. Igazgatóként: 1870–71, ill. 1871–72: Szeged; 1872: Nagyszentmiklós, Kiskunfélegyháza, Csongrád, Kunszentmárton; 1872–73: Arad; 1873: Buda; 1873–74: Miskolc; 1874–76: Kassa, Debrecen. Halála előtt szerződött Nyíregyházára Mosonyi Károlyhoz.