# Márffy Károly, dr.

(Bp., 1884. aug. 8.–Bp., 1960. szept. 4.): színigazgató, rendező. 1908-ban lépett a színipályára mint a Thália Társaság titkára. 1909–10-ben Győrben és 1910–11-ben Pozsonyban rend. volt. 1911-ben színig. lett az Észak-magyarországi Színikerületben. Később Győrben volt ig. A húszas években színházi és hangversenyirodát alakított. Rendkívüli leleményességgel szervezte a külföldi művészek bp.-i vendégszerepléseit (Saljapin, Anna Pavlova, Sztravinszkij). Az 1930-as években idegenforgalmi ig. volt. Végül az OSZK Színháztörténeti Osztálya munkatársa lett.