# Nemzetközi Művészeti Szemle

(1892. szept. 1.–1895. jan. 12.): bp.-i színművészeti és zenei folyóirat, a Nemzetközi Művészeti és Színészeti Iroda (alapította: Vadászy Bertalan) lapja. Szerk. Valentin Lajos, Sziklai János, Hatvani Károly, Miskolczi Henrik. A célja szerint színészközvetítő, ill. színmű- és zeneműügynökségként működő vállalat folyóirataként a Nemzetközi Művészeti Szemle közölte a vidéki társ.-ok állomáshelyeit, az orfeumok híreit, az ig.-k felajánlotta állásokat és a színészek álláskereső hirdetéseit. A külföldi adatokat általában az illető ország nyelvén ismertette.