# Kelemen Zoltán

(Bp., 1933–Köln, 1979. máj. 8.): énekes (basszbariton). Énektanulmányait 1956-ig a Zak-n, majd ezt követően Rómában a Santa Cecilia Accademián folytatta. 1959-ben Augsburgban mutatkozott be, majd 1962-ben a kölni opera magánénekese lett. 1964-től a Bayreuth-i Ünnepi Játékok közreműködője, 1967-től a Herbert von Karajan salzburgi Húsvéti Fesztivál meghívottja. Emlékezetes alakításai karakterszerepekhez fűződnek. F.Sz. Alberich (Wagner: A Rajna kincse, Siegfried, Istenek alkonya); Pizarro (Beethoven: Fidelio); Ochs báró (R. Strauss: A rózsalovag).