# Csernák János

(Bp., 1952. okt. 28.– ): színész. A SzAk elvégzése után 1980-tól két évadon át a debreceni Csokonai Színház művésze volt. 1982-től 1990-ig a Madách Színházban játszott, majd két esztendeig szabadfoglalkozású színművész, 1992-től a kecskeméti Katona József Színház tagja. Alkata főként romantikus hősök ábrázolására predesztinálja. Több filmben szerepelt, írással is foglalkozik. F.Sz. Callimaco (Machiavelli: Mandragóra); Fiesco (Schiller); Guiche gróf (Rostand: Cyrano de Bergerac); Zápolya János (Háy Gy.: Mohács). F.M. Vazulfiak (dráma, 1987).