# Lőte Attila

(Szeged, 1934. jún. 13.– ): színész. 1957-ben végzett a SzAk-n. 1957–59-ben a debreceni Csokonai Színház tagja volt, 1959-től a Madách Színház tagja. Pályája kezdetén főként görög tragédiák hőseit és lírai hősszerepeket alakított. Később inkább töprengő, ironikus karakterek megformálásával aratott sikert. Jászai Mari-díjas (1973). F.Sz. Trofimov (Csehov: Cseresznyéskert); Rudi (Szép E.: Vőlegény); Amphitryon (Kleist); Haimon (Szophoklész: Antigoné); Akhilleusz (Euripidész: Iphigenia Auliszban); Jázon (Euripidész: Medeia); Michael (Jons–Smith: Te meg én); Harold (Shaffer: Black Comedy); Molcsalin (Gribojedov: Az ész bajjal jár); Camille Sévigné vizsgálóbíró (Achard: A bolond lány).