# Paxi Teréz

(Pesterzsébet, 1911. márc. 16.–Bp., 1969. dec. 25.): színésznő. Operaénekesnőnek készült, de az 1930-as években férjhez ment Deák Lőrinchez, és az ő társ.-ához szerződött primadonnának. Férjével együtt szerepelt 1946-ig. Szubrettszerepekben és drámai hősnőként is bizonyította tehetségét. F.Sz. Helén (Buday D.: Egy boldog pesti nyár); Irina (Hunyady S.: Feketeszárú cseresznye); Margit (Bókay J.: Az utód); Hermione (Gáspár M.: Új Isten Thébában).