# Szöllősy Irén

(Bp., 1920. febr. 14.– ): bábszínésznő. 1946-tól 1949-ig a Nemzeti Színház tagja volt. 1949-ben szerződött az Állami Bábszínházhoz. A Bábstúdió tanára. Kitűnő jellemformáló karakterszínésznő. Jászai Mari-díjas (1953), érdemes (1974) és kiváló művész (1989). F.Sz. Cárkisasszony (Tarahovszkaja: A csuka parancsára); Angela (Gozzi–Heltai J.: Szarvaskirály); Hermia, Titánia (Sh.: Szentivánéji álom); Lány (Bartók B.: A csodálatos mandarin); Kalüpszó (Horgas B.: Odüsszeusz, a tengerek vándora); Kencefice (Gabbe–Tótfalusi I.: Hamupipőke).