# Malonyai Dezső dr.

(Baja, 1921. júl. 24.– ): színházigazgató. 1945-ben színészként kezdte a pályát Pécsett. Közben színházi titkár is volt. 1947-től a Madách Színház gazdasági vezetője, majd a kecskeméti Katona József Színház üzemig.-ja. 1952–1962 között A Magyar Néphadsereg Színháza, a későbbi Vígszínház gazd. ig.-ja volt. 1962–65-ben a Nemzeti Színház ig.-helyettese, majd gazdasági ig.-ja. 1965–1976 között a Művelődésügyi Minisztériumban a Színházi Főosztály vezetője volt. 1976 után ismét színházvezető: előbb az Operettszínház, majd a Népszínház, 1982-től 1988-ig, nyugdíjba meneteléig a Nemzeti Színház ig.-ja volt. A SzAk-n színházi rendtartást tanított. F.M. Általános színházgazdasági alapismeretek. – Általános színházi üzemgazdasági alapismeretek (1954).