# György László

(Etes-Bányatelep, 1923. aug. 1.–Bp., 1986. máj. 12.): színész. 1948-ban a SzAk elvégzése után a Szegedi Nemzeti Színházhoz szerződött. 1949-től a debreceni Csokonai, 1950–1958-ig a Miskolci Nemzeti Színház tagja volt, közben az 1955–56-os évadban a szolnoki Szigligeti Színházban játszott. 1959-től a Petőfi, 1961-től a Jókai színház, ill. 1963-tól haláláig a Thália Színház művésze volt. Alkata, ízes beszéde különösen jól érvényesült népi figurák megteremtésében. Jászai Mari-díjas (1966). F.Sz. Volpone (Jonson); Balga (Vörösmarty M.: Csongor és Tünde); Horatio (Sh.: Hamlet); Bicska Maxi (Brecht–Weill: Koldusopera); Doolittle (Shaw: Pygmalion); Börcsök (Illyés Gy.: Ozorai példa); Tomaji plébános (Örkény I.: Tóték).