# Monori Lili

(Törökszentmiklós, 1945. okt. 10.– ): színésznő. 1969-ben a SzAk elvégzése után a Thália Színházban kezdte pályáját. 1973–76-ban a kaposvári Csiky Gergely Színházban játszott, 1976-tól a Magyar Filmgyártó Vállalat társ.-ához tartozott. 1986-tól Soros-ösztöndíjasként alternatív színházi társ.-okkal dolgozik. Erőteljes, sokszor férfias egyéniségeket, drámai karakterszerepeket alakít. Filmszerepeiben nyújtott alakításaiért több hazai és külföldi fesztivál díját nyerte el. Balázs Béla-díjas (1984). F.Sz. Katrin (Brecht: Kurázsi mama); Vincéné (Sarkadi I.: Oszlopos Simeon).