# Szabadi Edit

(Vác, 1954. dec. 14.– ): táncosnő. Az ÁBI-ben 1975-ben szerzett balettművész diplomát, majd egy évig ösztöndíjasként tanult tovább Leningrádban. 1976 óta az Operaház tagja, 1983-tól magántáncosa. Jó technikájú klasszikus balerina. Liszt Ferenc-díjas (1984), érdemes művész (1987). F.Sz. Mária hercegnő (Vojnonen: Diótörő); Királykisasszony (Seregi L.: A fából faragott királyfi); Hamupipőke (Vinogradov); Fekete asszony (Seregi L.: A cédrus); Lady Macbeth (Vasziljev: Macbeth); Mab (Seregi L.: Rómeó és Júlia); Örvény (Ailey: A folyó); főszerep (Hans van Manen: Adagio Hammerklavier); főszerep (Méndez: A folyó és az erdő, Tavasz).

SZABADI EDIT – Prokofjev: Hamupipőke c. balettjében