# Regős Pál

(Bp., 1926. márc. 7.– ): pantomimművész, mozgásszínész. A Rózsahegyi Kálmán színiiskolájában végzett tanulmányok után autodidakta módon képezte magát. Többek között H. Tomaszewski művészete hatott rá. 1957–1965 között a Magyar Jégrevü tagja. 1962-ben megalakította a Commedia XX. elnevezésű pantomimegy.-t. 1974-től a Budapesti Műszaki Egyetem Pantomim Együttesét vezeti. A nyolcvanas évektől külföldön is tanított és önálló műsoraival lépett fel. A hagyományos pantomimművészetet a mozgásszínészet irányába fejlesztette tovább, a pszichotechnika nevű tudatos testelemző módszer hazai képviselője. Nevéhez fűződik a Nemzetközi, ill. a Magyar Mozgásszínházak Találkozóinak életre hívása és irányítása, valamint a Budapesti Műszaki Egyetemen nyaranta szervezett mozgásművészeti kurzusok megteremtése. F.K. Bartók-est (1976); Rekviem Josef K.-ért (1988).