# Nagy István

(?–?): színész. 1810-ben a debrecen–nagyváradi társ.-nál játszott. 1818–1824 között a székesfehérvári együttes alapító tagja. Ezután különböző vándortárs.-okkal lépett fel. 1833-ban tagja volt a pozsonyi országgyűlésen szerepelt színészcsapatnak. Legnagyobb sikereit Szegeden és Szabadkán aratta. 1834-ben fellépett a budai Várszínházban, de nem szerződtették. A szabadságharc után Erdélyben játszott. Elsősorban komikusként volt népszerű a vidéki közönség előtt, de játszott intrikusokat is. F.Sz. Sportula (Töpfer: Világ divatja); Dániel (Vogel: Örökségi egyezés); Kapari (Kotzebue: Bakőz); Lámpa (Kotzebue: A lepecsételt polgármester); Lombai (Kisfaludy K.: Csalódások).