# Kalocsay Miklós

(Bp., 1950. ápr. 17.–Bp., 1991. dec. 2.): színész. A SzAk elvégzése után 1973-tól a Madách Színházban játszott. 1980-tól a Várszínház, 1982-től a Nemzeti Színház tagja volt. Rómeóként tűnt fel 1972-ben, s ez sokáig meghatározta szerepkörét; az amorózószerepek sorát alakította. Később inkább az ironikus, humoros karakterszerepekhez vonzódott. E szerepváltás reményében szerződött 1989-től a Szegedi Nemzeti Színházhoz, majd a Ruszt József vezette Független Színpadhoz. Korai halála megakadályozta tehetségének további kibontakozását. F.Sz. Rómeó (Sh.: Rómeó és Júlia); Ruy Blas (Hugo: A királyasszony lovagja); Zoli (Szép E.: Vőlegény); Lőrinc barát (Sh.: Rómeó és Júlia).