# Süveges Eta

(Kishegyes, 1929. dec. 11.): színésznő. Pályája a bácstopolyai Járási Magyar Népszínháznál kezdődött 1951-ben. 1959-ig, a színház megszűnéséig a tagja volt. Ekkor a Szabadkai Népszínházhoz került, onnan vonult nyugdíjba 1987-ben. Időközben játszott a rövid életű Kísérleti Színpad előadásain is. Topolyán több főszerepet, később a Szabadkai Népszínháznál inkább epizódszerepeket alakított, mindegyiket gondosan megformálva. F.Sz. Agnesa (Spaak: Rózsa a viharban); Anna (Goodrich–Hacket: Anna Frank naplója); Ophelia (Sh.: Hamlet); Betty (Priestley: Veszélyes forduló); Kattrin (Brecht: Kurázsi mama); Amanda (Williams: Üvegfigurák); Solange (Genet: Cselédek); Mása (Csehov: Sirály).