# Balázs Péter

(Bp., 1943. márc. 5.– ): színész. 1965-ben kapta meg diplomáját a SzAk-n. A veszprémi Petőfi Színház szerződtette. 1970 óta a Vígszínház tagja. Karakterszínész. Alakításait groteszk báj, fanyar humor jellemzi. Negatív figuráit mindig valami esendő vonás teszi hitelesen emberivé. Rendez, kabaréműsort is szerkeszt. Jászai Mari-díjas (1983). F.Sz. Frederick Lawndes (Maugham: Imádok férjhez menni); Oszkár (von Horváth: Mesél a bécsi erdő); Étienne (Feydeau: Bolha a fülbe); Cheswick (Kesey–Wasserman: Kakukkfészek); Lebeznyatnyikov (Dosztojevszkij–Ljubimov: Bűn és bűnhődés); A tevékeny Pisti (Örkény I.: Pisti a vérzivatarban); Firulet báró (Gombrowicz: Operett); René Berac (Eriksson: Párizsi élet); Bob (Breffort–Monnot: Irma, te édes!); Kosztiljov (Gorkij: Éjjeli menedékhely); Gál (Molnár F.: Játék a kastélyban). F.R. A női szabó (Feydeau); Hajnalban, délben, este (Niccodemi).