# Korcsmáros Nándor

(Siófok, 1883. ápr. 12.–Bécs, 1959. dec. 6.): író, újságíró, dramaturg, színigazgató. 1906-tól 1910-ig lapszerkesztő volt Fiumében, ahol 1911 máj.-ában a nyári színházban rendezett m. nyelvű előadásokat. 1929 őszétől a Bethlen téri Színpad dramaturgja, 1931-től 1933-ig műv. ig.-ja. Egy ideig a Magyar Újságírók Egyesületének elnöke volt. Kabaréjeleneteit a Royal Sörkabaré, az Intim Kabaré, az Andrássy úti Színház, a Terézkörúti Színpad, a Clarus Kabaré és a Bethlen téri Színpad vitte sikerre. 1944-ben a Gestapo, később a Rákosi-rendszer tartóztatta le. 1946-tól a Fészek Klub ügyvezető elnöke volt. 1956-ban Ausztriába emigrált. F.M. Ezüstváros (1912); A kísértet (színmű, 1942?); Hang, szín és gondolat (München, 1958).