# Csernák Árpád

(Bp., 1943. aug. 19.– ): színész. 1966-ban, a SzAk elvégzése után a debreceni Csokonai Színházhoz szerződött. 1967-től a Szegedi Nemzeti, 1969-től a Békés Megyei Jókai, 1973-tól ismét a Szegedi Nemzeti, 1975-től a kecskeméti Katona József Színház tagja volt. 1977 óta a kaposvári Csiky Gergely Színház művésze. F.Sz. Hunyadi Mátyás (Vörösmarty M.: Czillei és a Hunyadiak); Cléante (Molière: A képzelt beteg); Voltaire, Panglos mester (Bernstein: Candide); Georgi Abasvili, Fogadós (Brecht: A kaukázusi krétakör).