# Balajthy Andor; Havasi

(Bp., 1919. máj. 23.–Bp., 1975. aug. 28.): színész, bábművész. Az Országos Színészegyesület Színiiskolájának elvégzése után különböző vidéki színházaknál működött. 1948-ban a megalakuló Mesebarlanghoz szerződött, majd haláláig az Állami Bábszínház tagja volt. Jászai-díjas (1955). F.Sz. Cézár Lombroso hőstenor (Sztárparádé); Öreg ördög (Gogol: Karácsonyéj); Midász (Darvas Sz.–Gádor B.: Szerelmes istenek); Zuboly (Sh.: Szentivánéji álom); Botabotáb király (Swift–Kardos G. Gy.: Gulliver Liliputban); Polgármester (Svarc: A sárkány).